open-index/open-wikipedia-markdown huggingface dataset:
Berlin

**Berlin** is de Bundeshaptstod und da Regiarungssitz vo Deitschland. Aussadem is s a oagnas Bundesland und as Zentrum vo da Metropolregion Berlin-Brandenburg. Berlin is mit uma 3,6 Milliona Einwohna de gresste Stod vo Deitschland (noch da Bevejkarung und noch da Flächn). In da EU is de gresste Stod noch da Bevejkarung und de fiatgresste noch da Flächn.

Berlin wor in seine Gschicht scho mehrfoch a Haptstod, wia beispuisweis vom Kurfiaschtndum Brandenburg, vum Kinireich Breissn, vum Deitschn Reich und vo da DDR (nua im Osttei vo da Stod). Seit da Wiedavaoanigung im Joar 1990 is Berlin gsamtdeitsche Haptstod. Davor war des Bonn.

Berlin is a bedeitens Zentrum vo Politik, Medien, Kuitua und Wissnschoft in Eiropa. De Stod is a wichtiga Vakeahsknotnpunkt und oane vo de moastbesuchtastn Städt vom Kontinent. Institutiona wia de Universitetn, Forschungseirichtunga, Theata und Museen gniassn internationale Onakennung. De Stod is a Magnet fia Kunst- und Kuituaschoffende aus da ganzn Wejd. As gschichtliche Vamächtnis, as Nochtlem, und de vuifejtige Architektua san iba de Grenzn ausse bekannt.

## Stodgliederung
Berlin hod zwejf Beziak, wo insgsamt in 96 Ortstei untateit san. Dazua gibts no Ortslogn, geografische Gebiet aus da Umgangssproch, wo ned genau obgrenzt wean kina. Wei de Ortstei und de Ortslogn historisch gwoxn san, spuins in da Oidogssproch a gressane Roin wia de Beziak.

## Woarzeichn vo Berlin

Des Woarzeichn vo Berlin is as Brandenburger Tor.

## Zitat

* "Ich hab noch einen Koffer in Berlin" (Liad vo da Marlene Dietrich, 1951)
* "Ich bin ein Berliner".  (John F. Kennedy, President vo de Vaeinigtn Stootn, 1963 ba seim Bsuach z Berlinh)
* "The greatest cultural extravaganza that one could imagine."(David Bowie, Sänga, in de 1970a in Berlin)
* "Berlin wead leben und die Mauer wead fallen."  (Willy Brandt, am 10. November 1989)

## Beleg


## Im Netz

* Hoamseitn vum Land Berlin
* Stod-Panorama vo Berlin
* Berlinlexikon
Kristndum

As **Kristndum** (dt.: **Christentum**) is mid umara zwoa Milliardn Mitglieda vuam Islam und am Hinduismus de gressde Religion vo da Wejd und oane vo de fimf Wejdreligjona.

Is Kristndum is a Oa-God Glaabm. Grinda wor da Jesus vo Nazaret, wo a Wondaprediga im heitign Palestina woa. Da Jesus wead vo d Kristn ois Kristus und Suhn vom God vaeat.

Da Kean vo dera Religjon is de Zuawendung vom God zan Menschn. In dera Zuawendung offnboart si da God und es kimmt zua God-Mensch Beziahung. De zwoa Haptgebot - neba dene zehne in da Bibl - san: du suist Good liam - mit deim ganz Herzen und du soast den Nächstn (ned de Verwandtn san do nua gmoand, sondern dea, den da des Lebn nah herbringt oder zuarabringt ) liam. sKreiz is des Zeichn vom Kristndum und soi uns dro erinnan, dass uns da Jesus am Kreiz zoagt hod, zu wos d Liab fähig is.

As Kristntum untateijt se in mehrane Bekenntnis bzw. Konfessionan unn de doraus entstondanan Kiachagmoaschoftn, unta ondam de katholische-, evangelische-, oatodoxe- und anglikanische Kiachn. Prominentestes Kiachnobahapt is da Franz ois Papst vo da remisch-katholischn Kiachn, den de ondonan Kiachgmoaschoftn oba net ois des ihrige Obahapd onakenna. De Bischef vo de Evangelischn dogeng wean vagleichsweis demokratisch gwejt und vasammen se in nationain und intanationain "Konferenzen" und "Räten". Bei de Bayern san de moasten remische Katholiken, bsondars z Oidbayern.

## Kristliche Sektn
Vom Kristndum hom se mehrare Sektn owgspoitn wia zan Beispui de Zeign Jehovas. Säichane Sektn han moast ziemli kloa unn richtn eanan Glaam net seijtn meglichst woatweatli no da Bibl aus.
Geografie

De **Geografie** is de Wissnschoft vo da Erdobaflächn, vom Roum und Oat vo da Eadn im ojgemeinen und a vo da Beschoffnheid da Eadn söbsd. Se eafosd, bschreibd und eakläat de Struktuan und de Vuagäng ouf da Eadobaflächn und emfois de Auswiakungen ouffn Menschn und de Hondlungen vo d'Menschn. De Geografie buidt de Bruggn zwischn de oanzelnen Natua- und Sozjoiwissnschofftn. Se enwtickit de Konzepte zua Vaständnis und zua Löösung vo de Probleme zwischn da Wöd und' Menschn. Gegnstond vo da Geografie is de gsommte Geosfäre.
Geischtigs Eigentum

As **Geischtige Eigentum** (engl. *intellectual property*, frz. *propriété littéraire et artistique*) isch a Sammelbezeichnung fir Patent-, Gebrauchsmuschter- Gschmocksmuschter- und Urheberrechte und a Begriff ausn Gewerblichen Rechtsschutz sowia Immaterialgiaterrecht.

Folgende unterschiedliche und mitanonder konkurrierende Rechte werdn unterm Begriff "geischtigs Eigentum" zommengefosst:

* Urheberrecht (Schutz von kreativen Schepfungen) und vorwondte Schutzrechte 
* Recht am oagnen Bild 
* Gschmocksmuschter (Designs und Modelle) 
* Patente 
* Gebrauchsmuschter 
* Sortenschutz (Pflanzenzichtungen) 
* Holbleiterschutz bzw. Schutz von Topographien 
* Marken 
* Gschäftliche Bezeichnungen (Firmenkennzeichen und Werktitel) 
* Geografische Herkunftsongoben 
* Nomensrechte 
* Gschäftsgeheimnisse 
* Wettbewerbsrechtlicher Leistungsschutz

## Im Netz
* Patentportal - Ibersicht ibern gewerblichn Rechtschutz
* Glossar - Wichtige Begriffe und die Erklärung dozua
* Links - Interessante und nitzliche Links z. B. zu olle Patentämter weltweit
Großbritannien

**Großbritannien** bezeichnd:

* Großbritannien (Insl), de Haptinsl vo de Britischn Insln im Noadatlantik 
* Kinireich Großbritannien (1707–1801), Stoot nochm Zammschluss vo England (Stoot mid Wales) und Schottland
* Vaoanigts Kinireich Großbritannien und Irland (180]–1927), Voagängastoot vom heiting Vaoanigtn Kinireich
* Vaoanigts Kinireich (seit 1927), Kuazform vo da Stootsbezeichnung: *Vaoanigts Kinireich vo Großbritannien und Noadirland*

## Schau aa

* England (Begriffsklearung)
Graz

**Graz** is de Laundeshauptstod vo da Steiamoak. Se is noch Wean und vua Linz mit 292.600 Einwohna (2022) de zweitgräßte Stod vo Östareich und a bedeitende Universitetsstod. De Statutarstod Graz, de wos sowoi Gemeinde ois aa Beziak is, woa im Joa 2003 Eiropäische Kuituahauptstod. Graz hod aa an |Eiropapreis valiehn griagt. De Oidstod vo Graz gheat zum UNESCO-Wödkuituaeabe.

## Nauman
Da Nauman Graz kummt ausm slowenischn *Gradec*, voun *grad* = Buag und *ec* = die Nochsübn voun "kloa".

## Eadkundn
Graz liegt an da Mur im Siidostn vo Östareich, im Nordtäu vom Graza Beckn und is vo drei Seitn vom Graza Berglaund umgem. De Stod is, in südwestliche Richtung, uma 200&nbsp;km vo Wean entfeant. De näxtglegane Großstod is Marburg in Slowenien, de wos ca. 50&nbsp;km weit weg is. Graz is de Laundeshauptstod vo da Steiamoak, in ana greanan und woidreichn Gegnd.

### Klima
Wall Graz vo drei Seitn duach Berg gschützt is und nua geng Siidn offn, is de Stod klimatisch begünstigt und stähd a weng unta mediterranan Eifluss. Graz hod mea Tog, wo de Sun scheint und hod wenga Wind und Reng wia Wean; aa de Temparatuan san meaklich mülda. Duach de klimatischn Voatali is owa a de Smoggfoa hächa, besundas im Winta.
* duachschnittliche Temparatuan: 8.7&nbsp;°C 
* duachschnittliche Niadaschlogsmengan: 818&nbsp;mm mit durschnittlich 92&nbsp;Regndog 
* duachschnittliche Sunscheindaua: 1.890 Stundn

### Beziake
Graz is in 17 Beziake auftalt. Des san:

* I. Innare Stod (*4.147*)
*II. St. Läionhard (*17.777*)
*III. Geiduaf (*28.044*)
*IV. Lend (*31.433*)
*V. Grias (*29.041*)
*VI. Jakomini (*35.039*)
*VII. Liebenau (*13.959*)
*VIII. St. Pädda (*15.646*)
*IX. Woltnduaf (*13.030*)
*X. Rias (*6.519*)
*XI. Mariatrost (*10.337*)
*XII. Andritz (*19.396*)
*XIII. Gesting (*11.088*)
*XIV. Eggnberg (*20.449*)
*XV. Wetzlsduaf (*15.109*)
*XVI. Stroßgaung (*14.827*)
*XVII. Puntigam (*7.697*)

## Literatua
* Walter Brunner im Auftrag der Stadt Graz, Kulturamt (Hrsg.): Geschichte der Stadt Graz (in 4&nbsp;Bänden), Eigenverlag der Stadt Graz 2003, ISBN 3-902234-02-4
* Fritz Posch: *Die Besiedelung des Grazer Bodens und die Grindung und früheste Entwicklung von Graz.* In: Wilhelm Steinböck (Hrsg.): *850 Jahre Graz 1128–1978.* Styria, Graz 1978, ISBN 3-222-11040-9
* Alfred Schierer: *Graz – Eine kurze Geschichte der Stadt*, 2003, ISBN 3-8000-3997-4
* Stadt Graz (Hrsg.): Historisches Jahrbuch der Stadt Graz, Graz ab 1968 jährlich
* Werner Strahalm: *Graz – Eine Stadtgeschichte*, Strahalm, Graz 1989, ISBN 3-900526-27-3

## Im Netz

* Netzseitn vo Graz
* 
* Tourismus und Fremdnvakea
* Kuituaserva vo da Stod Graz mit Vaaunstoitungskalenda
* Panorama-Rundgang durch de Graza Sehnswiadigkeitn
* Stadtplan mit Stroßnsuche
* 
* De Graza Wirtschoft, Vaaunstoitungskalenda, Lokalfiara, Kuitua, Wissenswerts, Firmen

## Beleg
Italien

**Italien** (amtle: **Italienische Republik**, ital.: **Repubblica Italiana**, kuaz: **Italia**, tiroiarisch: *Walsch*, zimbrisch: *Belischelant*, Fersntoierisch: *Balschlònt*) is a Stoot in Eiropa, dea wos am Middlmeea ligt. De Haptstod vo Italien is Rom. Italien grenzt im Noadn an Östareich und an de Schweiz, im Noadostn an Slowenien, im Noadwestn an Frankreich, im Ostn iss umgem vo da Adria und im Westn vom Middlmeea. Italien umschliaßt zwoa kloane Stootn voikommen - des is zan oan San Marino un zan aundan da Vatikan.

Italien is unta andam Mitgliad vo de Vaoantn Nationa, vo da NATO und vo de G8 (Gruppm vo de Ocht), sowia Grindungsmitgliad vo da Eiropäische Union.

Italien is a recht a katholischs Laund, uma 85 % sand Katholikn, 16,2 % vo da Bevökarung houd koa Bekenntnis nid und nur 3,6 % gheand irngd na aundan Religion o.

## Bevökarung
Italien hod a Einwohnazoi vo 60.483.973 (2017) Leid und rangiert in da Wödraunglistn auf Plotz 23, innahoib vo da EU ligts Lond aufm 4. Rang hinta Deitschland, Frankreich und Großbritannien.

Rund 67% vo de Einwohna vo Italien, iwawingd im Noadn, lem in da Stod. Vuaoim vo 1950 bis 1960 hot a stoake Owaundarung aus de untaentwicketn Laundregionan in de Städt gherrscht. Seid de 1980a Joa hod se da Trend za Gunstn vo de Vuaort und Kloastädt umkeaht.

### Voiksgruppm
In Italien lem mearne Voiksgruppm. An Grässtn Toae mochnd de Italiena aus. Danem lem aa no autochtone Voiksgruppm wia de Friaula (in Friaul-Julisch Venezien), Ladina (in Sidtiaroi und Venezien), Slowenen (im Friaul und Triest), Boarische Östareicha (in Sidtiroi, Trentino und in de Zimbrischn Sprochinsln), Griachn (in Siditalien), Katalanen und Sardn (auf Sardinien), Siziliana (auf Sizilien), Krowodn (in Molise), Fraunzosn (im Aostatoi und Westn) und de Albana (im Mezzogiorno).

:Omerkung: *De Sidtiroia und de [[Ladiner]] sand laut da Republik [[Östareich]] de [[Östareicha|„östareichische Minderheit]] in Italien“. Fia de haumds de Schutzmochtfunkzion iwanumma.*

## Regionan
* Abruzzn *(Abruzzo)*
* Aostatoi *(Valle d'Aosta)* *
* Apulien *(Puglia)*
* Basilikata *(Basilicata)*
* Emilia-Romagna
* Friaul-Julisch Venezien *(Friuli-Venezia Giulia)* *
* Kalabrien *(Calabria)*
* Kampanien *(Campania)*
* Lazium *(Lazio)*
* Ligurien *(Liguria)*
* Lombardei *(Lombardia)*
* Marken *(Marche)*
* Molise *(Molise)*
* Piemont *(Piemonte)*
* Sardinien *(Sardegna)* *
* Sizilien *(Sicilia)* *
* Toskana *(Toscana)*
* Trentino-Sidtiaroi *(Trentino-Alto Adige)* *
* Umbrien *(Umbria)*
* Venezien *(Veneto)*

:Omerkung: *Regionan de mid an Stern kennzeichnet sand, haumd an autonomen Status.*

## Im Netz

* Italienische Botschoft in Berlin
* Offizielle statistische Datn iwa Italien *(italienisch)*
*  *(italienisch)*
* Hoamseitn vo da ENIT, vom Stootlichn Italienischn Fremdnvakeasaumt

## Beleg
Kolterer Sea

Dr **Kolterer Sea** lieg eingebettet in de typischen Sidtirouler Weingiater im Siden vo Koltern on dr Grenzn zu Tramin. Dr wermschte Olpensea hot sich zu an beliabtn Ferienziel fir Geniaßer entwickelt.

Bekonnt isch der Kolterer Sea a fir sein Wein, den Kolterer Sea Auslese (Kalterersee Auslese).

## Im Netz
* Kalterersee online
Liachtnstoa

As **Fiaschtndum Liachtnstoa** (dt.: **Fürstentum Liechtenstein**) is a suvaräna Stoot im middleiropäischn Oipnraum. As Lond liegd zwischn Östareich und da Schweiz om Ostufa van Rhein. As Fiaschtndum guid heit ois konstituzioneje Erbmonarchie af demokratisch-parlamentarischa Grundloug. De Suvaränitet liegd sowoi bam Voik ois wia aa bam Fiascht. Liachtnstoa gliadeascht se in ejf Gmoana. Haptort und Fiaschtsiez is Vaduz. Liachtnstoa houds häxde BIP pro Kopf wejdweid - s liegd ba 6'053 Mio. CHF (2015).

## Geografie

Liachtnstoa is umgem vo d' Schweiza Kantone: St. Gallen und em Kanton Graubünden im Westn sowia'm esterraichischm Bundesland Vorarlberg im Ostn. Zamm mid Usbekistan is's oana vo de zwee Binnenstootn vo da Wejd, de sejm nua vo Binnenstootn umgem sand. De gsomde westliche Stootsgrenz za da Schwaiz entsprichd 'm Rhein-Valaff. D' estliche Stootsgrenz is prägd van [[Oipm-Houchgebiag]], 'm Rätikon. As Land grenzd af 41,1&nbsp;km on d' Schwaiz. 27,1&nbsp;km vo da Grenzläng entfoin af'm Kanton St. Gallen und 14,0&nbsp;km af'm Kanton Graubünden. D' Grenzläng mid da Republik Esterraich betroug 34,9&nbsp;km und entfoid vejig af's Bundesland Vorarlberg. Da häxde Bunkt vo Liachtnstoa is da Grauspitz mid ner Häch vo 2599 m. Da diafste Bunkt is as Ruggellea Riet mid ner Häch vo 430 m. As Land misst on seina längsdn Stej 24,56&nbsp;km und on seina broadasdn 12,36&nbsp;km.

## Klima

As Klima van Land ko trotz da Gebiagsloug ois relatiav mijd bezaichnascht wean. Es weascht storch duach d' Aiwirkung van Fähn *(worma, trockana Foiwind)* prägd, woduach d' Vegetazionszeid im Lassing und im Herest valängascht weascht. D' Messungan vo d' joulichn Niadaschlougsmengan dagem im Schnitt guade 900 bis 1200 Millimeta af oan Quadratmeta. Im direktn Oipmgebiet dageng lingan de Niadaschläg oft ba bis za 1900 Millimeta. Im Winta sinkt's Thermometa sejtn unta minus 15 Grod, wärnd im Summa de middlan Temperatuan zwischn 20 und 28 Grod schwonknd.

## Bevejkarung

Etwoa zwoa Driddl vo d' Eihwohna sand gebirtige Liachtnstoana *(65,8%)*; de ausländische Wohnbevejkarung kimmb dageng za etwoa oan Fimbftl *(20,1%)* haptsächli aus'm iwring deitschn Sprouchraum *(doudavo 10,8% aus da [[Schweiz|Schwaiz]], 5,9% aus [[Östareich|Esterraich]] und 3,4% aus da [[Deitschland|Bundesrepublik Deitschland]], gfoigd vo je 3,3% aus [[Italien]] und Leit van friahran [[Jugoslawien]], 2,6% sand [[Tiakn]] und 4,8% kemman aus onnerne Stoutn)*.

## Vawoitung

Liachtnstoa gliadeascht se in ejf Gmoana, de af de boadn Woihkroas Untaland und Owaland vatoaet sand.

    
  


## Im Netz
* Offiziejs Portoi van Fiaschtndum Liachtnstoa
* Portoi vo da Liachtnstoanarischn Landesvawoitung
* Offizieje Hoamseitn van Liachtnstoanarischn Landdog
* Liachtnstoanarische Gsetz
* Fotogalerie mid Afnohma vo Liachtnstoa
* Lända- und Roasinformaziona van Auswärting Amt

## Beleg


## Buidl


Datei:Schlossvaduz.jpg|Schloss vo Vaduz
Image:BurgGutenberg.jpg|Buag Gutenberg in Liachtnstoa
Datei:FL 9494.jpg|Liachtnstoanarische Autonummantofe
Naturns

**Naturns** (lat.: *Nocturnes*, italienisch: **Naturno**) isch a Morktgmoa in Siidtiroul und isch ungefair zwelf Kilometr von Meran entfernt. Geografisch gheart sie nou zen Vintschgau, verwaltungsmäßig obr zen Burggrofenomt.

Dei  5711 Leit groaße Gemeinde (2013) hot sich in die letschten Johr ze an beliabtn Urlaubsort entwickelt. Grund drfir sain die vielen Wondermeiglichkeiten af zwoa Bergseiten und in broatn Tolbouden, s' milde Klima (315 Tog Sunnenschein/Johr), s' breitgefacherte Unterholtungsungebout souwiea di vieln Kunstschatz.

## Sehenswirdigkaitn

* Erlebnisbad Naturns
* Jugend- und Erlebnisbounhouf
* Naturpark Texelgruppe
* Schloss Juval: Wounsitz vom Reinhold Messner
* St. Prokulus-Kirchele: hot die etigschten freschken im deitschsprochign Raum (siebts Joarhundat)
Rechtswissnschoft

De **Rechtswissnschoft** (**Jurisprudenz**, umgangssprochle aa **Jura** oda **Jus** [Jus obgleitet vom lateinischen ius = es Recht]) is de Wissenschoft vom Recht. Des hoasst, se kimmat se um am jeweis gejting Recht sei Erkenntnis unds Weidaschreim. Mid da Theologie, da Medizin und da Philosophie gheats zud ejtastn Universitätsdisziplinan. Zud Naturwissnschoftn gheats owa neda, wei d Gesetza vo da Jura ohanga vo d Lända, Zeitn und Menschn handt und im Gegngsotz zua Naturwissenschoft ned orts- und zeitunabhängig reproduzierboa oder streng logisch ableitboa.

## Begriff

As Studium vo da Rechtswissenschoft werd im Süddeitschen Raum umgangssprochlich Jura-Studium gnennt. Da Begriff Jura is in dem Zsammahaung as easchte Moi an da Uni vo Bologna heagnumma woan. Er leidt si vom lateinischen ius („as Recht“) ob. In Östareich sogt ma stott Jura Jus.

## Rechtsgebiate

A Rechtsgebiat bezeichnet in olla Regl a Teigebiat vom Recht.

Ois Hauptrechtsgebiate werden as Privatrecht und as effentliche Recht ogsegn. 
Zum Privatrecht gheat z. B. da Gewerbliche Rechtschutz oder as Oawatsrecht, zum effentlichen z. B. as Strofrecht.

## Im Netz
* https://web.archive.org/web/20060821001334/http://www.vifa-recht.de/ – Virtuelle Fochbibliothek zun Recht
* JuraWiki – Es JuraWiki is a deitschsprochigs Wiki fia Juristen.
* Patentportal - gibt an Iberblick ibs Patentwesn in Eiropa.
* Patentportal fia Siidtirola
Windische

De **Slowenen**, boarisch aa **Windische** gnennt, san a südslawisches Voik. Redn dans Slowenisch, a südslawische Sproch. De Mehrzoi lebt in Slowenien (uma 90 % vau da 1,96 Müllionen Leid, de wos do lem, san Slowenen). Autochthone Mindaheitn vau Slowenen lebm oba aa in Östareich, Italien, Krowozien und Ungarn (zwischn Mur und Raab).

In Östareich (vua oim in de Bundeslända Kärntn und Steiamoark) hom 2001 laut Voikszöhlung 18.520 Östareicha und 6.903 Auslända mid slowenischa oder "windischa" Muadasproch glebt. Inoffizö gäht ma owa in Kärntn vau ana Zoi vau uma 50.000 Slowenischsprochign aus, weu se vüi slowenischsprochige Östareicha (duachn Assimilationsdruck) ned zur Voiksgrubbm bekennan.

Vü Slowenen lebm oba aa in aundan Teun vau Eiropa und da Wöd. 2004 hom in Deitschland 21.034 slowenische Stootsbiaga (davau 7.633 in Badeb-Württmberg) glebt. 80% lebm scho länga ois 20 Joa in Deitschland.

## Gschicht
Es slowenische Nazionalgfü hod se seidm Windischn Bauankriag 1515 und im krowodisch-slowenischn Bauanaufstaund 1573 entwigglt und is duachn Buachdrugg gfeadat worn. Da Reformator Primož Trubar hod zum easchtn Moi in Begriff „Slowenen“ im *Katechismus in da Windischn Sproch* vawendet. Des 1550 vau Ulrich Morhart in Bad Urach druggte Werk hod de slowenische Schriftsproch aussabrocht. 1584 is de vau Jurij Dalmatin in Tübingen-Bebenhausen iwasetzte Luther-Bibl gfoigt.

## Schau aa
* Slawische Besiedlung vo de Ostoipm
* Kärntna Slowenen

## Literatua
* Marija Mitrović: *Geschichte der slowenischen Literatur. Von den Anfängen bis zur Gegenwart.* Übersetzt von Katja Sturm-Schnabl. Klagenfurt, Wean u. a.: Hermagoras/Mohorjeva, 2001.

## Im Netz

* Pavel-Haus/Pavlova hiša (Kuituavarein vo de steirischn Slowenen)

## Beleg
Vorarlberg

**Vorarlberg** oder aa Vurorlberg isch s westlichste Bundesland vo Östareich. Die Haptstod hoaßt Bregenz. Im Gegensotz zum onderen Östareich wead die alemannische Mundort gsprochn.

Vorarlberg untertoalt sich in vier Bezirke und 96 Gmoana. 5 davon sein Städt.

Die Bezirke hoaßn:

* Bludenz
* Bregenz
* Dornbirn
* Feldkirch

Die Städt hoaßn:

* Bludenz
* Bregenz
* Dornbirn
* Feldkirch und
* Hohenems

## Beleg
Oach

De **Oacha** (NB: **Oicha**, **Oichn**) ghean zu de wirtschafdlich und kuiturej wichtigstn Baam i Middleiropa. Es gibt umara 600 verschiedene Oatn auf da ganzn Wejd. D'Oach is a Laabbaam wo bis zu 50 Meta houch wean ko. Oachan san recht langlebig, und kennan mehrane hundat Joa oid wern.

## Hoiz und Frucht
Des Hoiz vo da Oacha wead recht gschetzt, wejs zum oana recht schee zum oschaugn is, und aa recht langlebig is. De Oacheln weadn gern vo Sei gfressn, friaras ober, hod man de, wenns a Hungersnot gebn hod, a gmohjn und Brod draus bocha, oder grest und ois Kafää hergnumma.

## Symbolik
De Oacha steht fias Lebm, wei sie so oid weadn ko. Bei de bayrischn Kartnspejn is de Oachl aa vertretn. De ondern drei "Forben" san Herz, Schelln und Gross.
A auf am bundesdeitschn Gejd is de Oacha z segn. Friaras af de Pfennig und heitzudog no af de 1, 2 und 5 Cent Minzn is as Oachabladl und zwoa Oacheln draaf.

## Oatn in Östareich und Bayern
* Traubm-Oach (*Quercus petraea*)
* Flaum-Oach (*Quercus pubescens*)
* Stiel-Oach; aa Deitsche Oach gnennd (*Quercus robur*)
** Zuchtvariation:(Pyramidn-Oach) (*Q. robur fastigata*) 
* Zerr-Oach (*Quercus cerris*)
Zej am See

Da Kurooscht **Zej am See** oder aa **Zöi am See** (Standarddeitsch: **Zell am See**) is da Hauptooscht vam gleichnoming Bezirk im esterraichischn Bundesland Soizburg. D' Stoud is nouch Soifejn am Stoanern Meer d' zwoatbevejkarungsraichste Gmoan vam Pinzgau (umgongssprouchlich firn Bezirk) mid 9764 Aiwoner (2016).

D' Wuuschzln vo da Stoud raichnd bis a dia Brossezeid zrucke. Haid is Zej internazionoi ois oaner vo d' bedeitendstn Wintersporteeschter va Esterraich, sowia a wichtiger Vakersknotnbunkt va da Region.

Siadwestlich vam See lig a unter in- und ausländische Sport- und Seeglfliagern ser bliaber Flugbloutz.

## Geografie

### Loug

As Zejer Beckn is d' Vabindung zwischn am Soiach- und an Soizachtoi. s Zentrum bijdt da etwoa knopp vir Kilometer longe, guad oan Kilometer broade und bis za 68 Meter tiafe Zejer See. Doudro grenzt da Oidstoudkern an Westn, sowia d' Katastralgmoan Toamerschbouch an Ostn, Erlberg an Siadostn und Schittdorf an Siadn.

### Londschouft

Wai da urspringliche Zejer See waider an Noadn sowia an Siadn oiche bis hi za da Soizach ausglaaffm is, befindn se heid vuaoim siadlich davo grosse Supfgebiate, de sei'm End vom 18. Jourhundeascht oiwai waider trockn gleeg wernd. Da See houd d' karaktarischtische Form vo ner Erdnuss und sei Flächn betroug eppa 4,7&nbsp;km². Da grässt Zuafluss is da Toamerschbouch, d' onnern Zuafliss sand oie recht kloane Bachai.

Da Hausberg vo Zej is d' Schmittnheech, a bekonnter Berg vo da Grauwocknzone (aa Pinzgauer Grousberg gnonnt), der wous heidzdoug vuaoim firn Wintersport gnitzt weascht. Da Hundstoa (Hausberg vo Toamerschbouch), is mid seine 2.117 Metern d' heechste Dahewung vo d' Soizburga Schiferoipm. D' Berg sand vuaoim bewoidet oder waisnd londschoftlich gnitzte Wisn auf.

### Stoudgliedarung

Zej gliadeascht se in foigeaschte Katastralgmoana:

* **Bruckberg** (Bruckberg)
* **Erlberg** (Erlberg)
* **Limberg** (Limberg)
* **[[Schittdorf]]** (Schüttdorf)
* **Schmittn** (Schmitten)
* **[[Toamerschbouch]]** (Thumersbach)
* **Zej am See** (Zell am See)
Musi

**Musi** nennt se ois wos in irgandoana Weis aus na Foig von Teen bstäht, de wo so ebbs ähnlichs wia an Woiklang dagem. Des nennt se dann a Melodie. Aus do Obfoige vo de Teen und Graische in da Zeit entstengan Rhythmen.

De Melodie wead in untaschiedlicha Weis eazeugt. Alloa mit da menschlichn Stimm (Gsang) oda mit am Inschtrument. Wos dann *woiklingt* is freili a Gschmackssach des se wiedarum je noch Oita weidaentwicklt.

Jeds Land hod dabei a oagne Art vo da Musi; in Bayern redt ma vo da Boarischen Voiksmusi, wenns noch da traditionellen Weis gschpuit wead.

Es gibt aba aa neben Voikmusi und Klassik no an Haffa an andana Musi, de wo ned deagschdoit is, sondan de wo se im Lauf vo da Zeit in unsana Popkultur dawickelt ham. Dazua ghean so Sacha wia da Hip Hop, da Jazz, da Blues oda de Rockmusik.
A grosse Roin in Bayern spuin seit jeher de Liadamacha, de se nedt da Tradition vaschreim sondan eanane Texte in aktuelle Musikrichtunga spuin um aa de Jingan oo z schprecha.

## Literatua
* *Die Musik in Geschichte und Gegenwart. Allgemeine Enzyklopädie der Musik, begründet von Friedrich Blume. Zwoate, neibeorbatete Ausgob, herausgebm vo Ludwig Finscher*. Kassel/Basel/London/New York/Prag: Bärenreiter und Stuttgart/Weimar: J. B. Metzler 1998.
** Artike *Musik und Architektur*, Sachtei Bd. 6, Spp. 729–745
** Artike *Musik und Bildende Kunst*, Sachtei Bd. 6, Spp. 745–783
** Artike *Musiké – musica – Musik*, Sachtei Bd. 6, Spp. 1195–1213
** Artike *Musikindustrie*, Sachtei Bd. 6, Spp. 1343–1362
** Artike *Musikmythen*, Sachtei Bd. 6, Spp. 1421–1440

## Im Netz
Innare Stod (Wean)

De **Innare Stod** (aumtlich: **Innere Stadt (Wien)**) is da 1. Gmeindebeziak und gleichzeitig da oide Stodkean vo da östareichischn Bundeshauptstod Wean. Bis zu de easchtn Eingmeindungen 1850 woa des praktisch identisch min gsaumtn Stodgebiet. Uaspringlich woas in via Viatl untateut, de wos noch de wichtigstn Stodtor gnennt wuan san: s *Stubmviadl* (Noadostn), s *Kärntna Viadl* (Siidostn), s *Widmerviadl* (Sidwestn), s *Schottnviatl* (Noadwestn).

## Beleg


## Literatua

* Manfred Wehdorn: *Wien. Das historische Zentrum: Weltkulturerbe der UNESCO*. Springer, Wean 2004, ISBN 3-211-20157-2

## Im Netz

* Innare Stod auf wien.gv.at
*
Afrika

**Afrika** hod 30,2 Mio. Quadratkilometa und is desweng noch Asien und Amerika da drittgräßde Kontinent. Des is ebm dreimoi so grouß wia Eiropa. In Afrika wohnan ungfäa 1,1 Milliardn Leid (2014), wos 14% vo da Wejdbevökarung sand, zwengs dem groußn Woxtum vo da Bevejkarung in Afrika wean des owa oiwai meara. Im Nordn is is Middlmeea, im Westn da Atlantik, im Ostn da Indische Ozean und is Roude Meer. D Sahara is de Grenz zwischn de Araba in Noadafrika und am subsaharischn Schwoarzafrika.

## Eadkund

### Gliedarung

Afrika wead in de foigandn Regiona aufteit:

* Nordafrika
* Ostafrika
* Sidlichs Afrika
* Westafrika
* Zentralafrika

## Religiona

Mea wia 41% vo de Afrikaner san Muslime, voa oim im Noadn, Wesdn und Osdn vo Afrika. 48% san Kristn und san voa oim im Sidn dahoam. Umara 10% ghean ned zua de groußn Wejdreligiona dazua, sondan glaam an gonz ondane Sochan, zum Beispui an Geista, de wos in olle Leid und Sochan wohna. Des hoassd ma nocha Animismus.

## Im Netz
;Sammlunga
* "Afrika Südlich der Sahara" Universitätsbibliothek Goethe Universität Frankfurt
* Aluka, Building a digital library of scholarly resources from and about Africa 
* Karen Fung, African Collection, Stanford Libraries 
;Biacha
* General History of Africa - UNESCO 
* Gallica, BnF, Corpus - Voyages en Afrique 
;Iwablick, Links
* An A-Z of African Studies (Links)
* The Story of Africa - BBC 
* Gallica, BnF, Dossier - Voyages en Afrique
;Nochrichtn u Zeitschriftn
* Schwerpunkt Afrika bei da Bundeszentrale fia politische Buidung
* afrika.info
* Deitsche Welle - Afrika
* Africa Spectrum
* GIGA Focus
* BBC Africa
* All Africa
* RFI Afrika
* Jeune Afrique
* Afrik
;Afrika-Podcasts, Channels etc.
* BOA 54 (Youtube)
* Dear Diaspora Podcast (Youtube)
Amerika

**Amerika** is a Doppekontinent mid 42,5 Milljonen Quadratkilometan und domit da zwoatgräßte Kontinent.

Auftöjt werd Amerika in Noadamerika (mit Middlamerika) und Siidamerika.

Da Nom Amerika kimmt vom italienischn Seefoara und Entdecka Amerigo Vespucci, dea wos ois easchta ognumma hod, dass Noad- und Siidamerika oagne Kontinente san.

A grossa Tei vo de Ureiwohner vo Amerika wean Indiana gnennd, wos davo kummt, dass ma am Anfang glaabt hod, dass'a Eadtöj vo Indien is. Ondane Ureinwohna san de Eskimos.

## Einteilung
De ibliche Einteilung entspricht im Wesentlichn aa da Plottentektonik. Es gibt nämli a noadamerikanische (ohne Zentralamerika), a sidamerikanische und a karibische Plottn (de wo Zentralamerika mit einschliasst).

* Noadamerika: dazua gheat a Middlamerika
* Middlamerika: Besteht aus Zentralamerika plus de Westindischen Insln (Karibik).
* Siidamerika

Im englischn Sprochraum wean Noad- und Siidamerika ois zwoa Kontinente ogseng. Da Doppekontinent wead ois "the Americas" bezeichnet. America wead wia im Boarischn ois Synonym fia de USA vawendt.

## Schau aa
* Gschicht vo Amerika
* 

## Im Netz

*
Asien

**ASIEN**









**Asien** is mit ebba 44,615 Milljonen Quadradkilometa da gresste Kontinent und a Tei vo Eirasien. Er mochd ebba a Drittl vo da Landmassn vo da Eadn aus. In Asien lebm ebba vier Milljardn Menschn und damit ebba 60 Prozent vo da Wejdbevejkarung.

Da Begriff *Asien* (Asia) kummd ausm Assyrischn und hoassd iwasetzt Sunnaaufgang. De Rema hom en Begriff fia eana Provinz Kloaasien vawendt ghobt.

## Eadkunde

Regionen:

* Ostasien
* Nordasien
* Zentralasien
* Vorderasien (Westasien)
* Sidasien
* Sidostasien

## Beleg



## Im Netz

* Asienhaus in Essen
* ZNet’s Resource on Asia (engl.)
* Landkortensammlung vo Asien
* Perry-Castañeda Library Map Collection: Historical Maps of Asia (University of Texas, Austin)
* a resource of the Asia Society (engl.)
* Asia expatriates resources (engl.)
* Buida aus Asien vo Dubai bis Vietnam
Islam

Da **Islam** (arabisch: ) is noch'm Kristndum, mid 2 Milljardn Ohänga de zwoatgresste Religion vo da Wejd. De Ohänga wean Moslems oda Muslime gnennd. Es is oane vo de fimf Wejdreligiona und a monotheisdische Religion, wo si streng vom Polytheismus ogrenzt, de wo owa ondare (ejtare) Offmbarungsreligiona ois Voagängareligiona vom Islam akzeptiat. As bestimmade Element is de Leare vo *tauḥīd*, da Oaheit vo God.

As Woat Allah ) guit in de arabischsprochign Lända, im fost rein remisch-katholischn Malta sowia in Indonesien sowoi aa fia de Kristn ois wiara fia de Muslime ois Woat fia „God“.

De easchte Quejn im Islam is da Koran, wo fia de Glaibign as unvafejschte Woat vo God is.

Fast olle muslimischn Männa san beschnitdn.  In manchn Ländern feian Muslime mid da ganzn Familie a Beschneidungsfest. In da Diakei foid 's besonders prachtvoi aus. Wia fia Judn is aa fia Muslime de Männlich Beschneidung a Zeichn fia ihrn Bund mid God.

## Im Netz

* Islam in Western Europe
* Materialien zur Religionswissenschaft – Islam vo Alois Payer
* Listn vo wichtign islamischn Fochbegriffn

## Beleg
Frongafös

**Frongafös** (deitsch: **Frankenfels**) is a kloana Moakt mit  Leid () im Beziak St. Pöötn-Laund in Niedaöstareich.
Frongafös wiad auf de Endsübn betont. Stodleit und heitzutogs a scho etla Dosige betonan Frongafös auf de easchte Sübn.
 
## Geografie

Frongafös is im Mostviadl in Niedaöstareich und hod 56,16&nbsp;km². 
57,34 Prozent va da Flächn is Woid.

Duach Frongafös rinnt de Natters, des is a kloas Nebnbachal va da Pielach. De Pielach rinnt owa a a poahundat meta duachs Gmoagebiet.
 
In Frongafös gibts in Moakt und Gegendn und Rottn:

Fokaschtoarotte, Fischbomürotte, Grassarotte, Gstettngegnd, Hofstodgegnd, Koarotte, Lambogegnd, Lechagegnd, Moaknschlogrotte, Peenarotte, Pielachleitngegnd, Rosnbichlrotte, Edrotte, Taschlgromrotte, Tiafgromrotte, Übagaungrotte, Weißnbuaggegnd und Wiesrottn.

De Eiteulung fa de Rotten is fa friaraszeiten, wos in jeda Rotte an Rottmo' gebm hot, dea wos fia de Baunleit ban Buaghean gredt hot.

## Gschicht

Friaraszeiten im Oitatum hot Fronkafös za da remischn Provinz Noricum gheat. Nochhea woan amoi a poa Slawen im Lond.
In da neichan Zeit hom owa in Fronkafös oiweu baiern glebt.

### Eihwohna

Ba da Voikszölung 2016 woan 2021 Leid Frongafösa, 2001 woans 2187, 1991 hots 2118 Eihwohna gebm, 1981 2026 und 1971 1989 Leid.

## Politik

Buagamoasta is da Winta Herbert, a Mittastoa Herbert gnonnt, Vize da Eiglsreita Christof (oi zwoa ÖVP).

Im Gmoarod sitzn seit da Woi 2015:

* De schwoazn (ÖVP): 15
* De rotn (SPÖ): 4
* De blaun (FPÖ): 2

Ois mitanond san des 21 Sitz'.

## Vakea

De Zöla-Bon bleibt a etla moi steh' in Frongafös:

Bohnhof Schwoaznbo', Bohnhof Frongafös, Hoitstö Boding, Bohnhof Lambomü'.
Friaraszeitn hots a nu de Valodareistö Weißnbuag und bis Dezemba 2010 a Hoitestö in Unterbuachbeag gem. In nexta Zeit wiad in Lambomü' a neichi werkstod baut.

Fia de Autafora geht de LB39 (Pielachtoistroßn) vabei. Ausadem geht a nu a hoiwix rewetialichi Strosn üwa Schwoaznbo' und d'Gschoad-He noch Tianitz umi und a ondare üwan Weißnbo' und Plongastoa weita umi noch Texing.

## Partnagmoa

Frongafös is Partnagmoa va Hoistod in Untafrankn.

## Sehnswiadigkeitn

* de Nixhöhn
* de Buag Weißnbuag
* des Bergbaunmuseum Hausschtoa
* de Zöla-bon
* da Hoanschlittnclub frongafös
* da Natualehrpfod
* Radlstreckn
* des Steinschalerdörfl

## Vaonschtoitungan

* Im Suma gibts fü Festln, z.&nbsp;B. Feiaweafest, Weissnbachler Feiaweafest, Schpoatlafest, Oktobafest, Frülingsfest, Sumanochtsfest.
* Im Winta gibts etla Beula, z.&nbsp;B. Frongafösa Beu, Jagabeu, Simandlbeu, Krampasparty,..
* De zwoa Musikkapön TMV Frongafös („de fongruawan“) und MV Ötschalond („de niadaran“) geman zwoa moi im Joa a Konzert.
* De Buaggespräche auf da Buag Weißnbuag.

## Sproch

In Frongafös wiad a Mostviatlarische Gottung vam Bairischn gredt. Weu Frongafös do a bissl weida weg va da Stod is, hom si nu eha gwisse Weata dahoitn wia weita aussizua.
Ois Pielachtola ko ma teuweis van Dialekt dakenna (oda ehata darodn) obs oana va draussdabei (Owagrofadoaf oda Hofstetn) oda va Frongafös is.

## Im Netz

* Website der Marktgemeinde
* 
*
Mittlerdn

**Mittlerdn** is a fiktive Wejd, de vom J. R. R. Tolkien fia seine Biacha erfundn worn is. De meistn Gschichtn vom Tolkien wia zum Beispui "Da gloane Hobbit" und "Da Herr der Ringe" spuin in Mittelerdn. In Mittelern lebn, wia fürs Fantasy-Genre üblich, de unterschiedlichstn Arten vo Lebewesen. Do hods wia in da wiaklichn Wejd a Menschen. Aber a Elben, Zwerge, Orks, Ents und gloane Hobbits.
Angus Young

**Angus McKinnon Young** (*31. März 1955 in Glasgow, Schottland) is mit seim Bruada Malcom Young Grindungsmitglied und Lead-Gitarrist vo d'Band AC/DC.

Aufgwachsen woar a in Schottland, awa seine Eltern wandatan wega da Arwad boid nach Australien aus. Wia seine Briada George (dea scho boid mit seina Band Easybeats a Karrier higlegt hod) und Malcom leant a friah as Gitarrenspui. Mit 15 schmeisst ea de Schui hi, hoit awa schbaada an Abschluss nach und mocht a Druckalehre.
Weil se de Bands vo seine Briada aflösen, grindet ea zammen mit Malcom de Band AC/DC; afn Noma kimmt eahra Schwesta, de wo des af eahra Nähmaschin siehgt und findt, dass des subba zua dem Sound vo da Gruppn basst. Scho boid werdens mit eahna Musi, de wo bis heit begeistat, zu Schdars.

Angus tritt nia ohne sei Gibson SG und sei Schuiuniform af, a Tradition, de wo se vo de Anfäng bis heit g'hoitn hat. B'kannt is'a aa außadem fiarn *Duck Walk* (abgschaut vo seim großen Voabuid, am Chuck Berry) und fiar sei ständigs Grenne und Ghupfe üwa d'Bühne.
Tipische boarische Inschtrumente

In da boarischn Voiksmusi gebts Inschtrument, de traditionell meistns, oft, oda aa blos manchmoi midspuin.

* as Alphorn
* da Bombardon
* da Fotznhobe
* d' Gitarrn (d Klompfm fir a oafoche Gitarrn)
* d' Glarinettn
* d' Gwetschn (d Zugharmonie, d Ziach)
* as Hackbredl
* d' Harfn
* as Hölzerne Glachter
* da Kontraboss
* d' Maultromme
* d' Trumpetn
* d' Tuba
* d' Zitha
Zeus

Da **Zeus** woar fiar de Griachn vo da Antikn da obaste God, dea wo mit seine Mitgedda afm Olymp glebt und Nektar drunga und Ambrosia gessn hod. Ea heascht iwa de gsamte Wejd, de wo ea se vo seim oidn, dattrign Voda, am Kronos, dakämpft hod. Dea hod nämle olle seine Gschwisda noch eahna Gebuat mit Haud und Hor uwegschlunga, wei ea Schiss um sei Heaschaft g'habt hod (da Kronos hod nämle damois scho sein Voda, an Uranos, ausgschmiat); da Zeus awa is vo seina Muadda, da Reah auf Kreta vasteckt woan, so dass ea se schbäda, ois ea a großer Lackl woar, an seim Vater hod rächa kenna.

Vaheirat is da freche Buarsch mit seina eignen Schwesta, da Hera, de wo vom Uranos zammad mit de andan wiada ausgschbiem woan is, weil da Zeus ja de Raffarei g'wunna g'habt hod. Seine Briada hoda aa belohnt, da Hades hod de Unterwejd und da Poseidon as Mea kriagt.

Sei Zeichn is ned nua da Weihnachtsmobart, sondan aa oft da Blitz, den wo ea zwischn seine Grabbla hoit, um eam auf de Eadn z schmeissn, wenn wea wos Bessas do hod oda eam amoi wieda faad is. Außadem schleppt ea an Zepter, an Odla und an Hejm mit se umanda.

Berihmt-berichtigt is sei Haffa an Affärn, de wo er sowoi mit Monna ois aa mit Weiwa ghabt hod. Am Bekanntatsten is de Gschicht, wo ea si in an Ochs vawandelt, um a hibsch Madl, de Eiropa, zu entfiahn und eanara Unschuid zu beraum. Dank eam gibts ned nua an Haffa andana Gedda, sondan aa no a ganze Reih vo Hoibgedda wia in Herakles (Herkules).

## Mythos
### Kinda vom Zeus

Um Weiwa z vafian, hod da Zeus oft a ondane Gstoit ognumma:

## Kult

Vaeat is da Zeis worn ois Oigod, ois denkands Feia, des wo ois duachdringt, ois Voda vo de Gedda und Menschn, ois God vom Weda, ois Schicksoisgod usw. De Epiphanie vom Zeus is imma da Blitz, eppa ban Homer.

### Beinama

Je noch Oart vo da Vaearung hod da Zeus vaschiedane Beinama kriagt, eppa:
* μειλίχιος (meilichios) „da Sanfte“: wann a duach Opfa gitig gstimmt worn is
* ξένιος (xenios) „da Gastliche“ ois Schitza vom Gastrecht
* ἑταιρεῖος (hetaireios) „da Freindschaft Beschitzende“ ois Urheba vo Freindschoft und Gnossenschoft
* Elicius: da "Blitzlenka"
* Zygios: ois God und Schitza vo da Hozatsnocht
* Πατρόος: ois Schitza vo da Stod

## Literatua

* Karim W. Arafat: *Classical Zeus. A study in art and literature.* Clarendon, Oxford 1990, ISBN 0-19-814912-3
* Annika Backe: *Die Stiere des Zeus. Stier und Mythos im antiken Griechenland*. KulturKommunikation, Uplengen/Remels 2006.
* 
* 
* 

## Im Netz

* Zeus im Theoi Project (engl.)
* Zeus auf www.die-goetter.de
Oscham

**Oscham** oda aa **Aschhoam** (amtli: **Aschheim**) is a Gmoa im Landkroas Minga, Regierungsbeziak Obabayern. De liegt im Nordostn vo da Stod, direkt an da Auddoboh A 99.

## Gmoagliedarung

De Gmoa Oscham hod zwoa amdliche Gmoateile:

# Aschheim
# Dornach

## Gschichd

Dea Nama Oscham kummt woascheinlich von *ascaim*, wos so vui hoasst wia „Hoam bei de Eschn“. De easchte Besiedlung von Oscham war woi in da Bronzezeid. Wos von ganz oide Siedlunga bis heit gfundn wordn is, stammt von 2000 bis 1600 vor Christi. Danoch habn de Keltn in dea La Tène-Zeid dortn und a in Dornach gsiedelt.
As easchte moi glesn hod ma von Oscham in da Lebnsgschichd vom St. Emmeram, de um 770 vom Freisinga Bischof Arbeo gschriebm wordn is. In de Joar 756/757 hods in Oscham a boarische Landessynodn gebn, des war des easchte Moi in Bayern.
Bei da Verwoitungsreform in Bayern 1818 san Oscham und Dornach sejbständige Gmoana worn. 1978 is Dornach mit Oscham zsammaglegt worn.

## Polidik

### Gmoarat

* CSU 7
* FW 7
* De Greana 4
* SPD 2

### Buagamoasta

Thomas Glashauser (CSU)

### Woppm

Des Woppn von da Gmoa Oscham is ausm Joar 1956. Es zoagt an Bam mit zwoa stilisierde Zweigerl vom Voglbialbaam (Eschn); des soi den Oadsnama dostoin. Dea suibeane Hindergrund und de blauen Bladdl simbolisiern, dass Oscham scho lang a enge Freindschaft mit'm boarischen Herzogdum pflegt.

### Städdepartnaschaftn

* Mougins in Frankreich
* Leros in Griachaland
* Jedovnice in Tschechei

## Kuitua

### Musäum

Gschichdlich-hoamadkundlichs Sammlsuri vo Oscham und Dornach mid archäologischm Sach aus da Gegnd, wos bis zu 32.000 Joar oid is, wia an Stosszahn von am Mammud.

## Vakea

Übern Auddobohring A 99 und de A 94 bist in 15 Minudn am Middlan Ring z'Minga, in 25 Minudn am Marienplotz. Midm Bus, da U-Bahn (2 oda 7) oda da S-Bahn (S2) bist a schnej drin.

## Literatua

* Aschheim - 1250 Jahrfeier der ersten bayerischen Landessynode unter Herzog Tassilo III 756. Dornah - 1150 Jahrfeier der ersten schriftlichen Erwähnung 856 (Aschhoam 2006)

## Im Netz

*
Franzesische Revolution

De **Franzesische Revolution** is vo 1789 bis 1799 in Frankreich ganga und is as dridde Moi in da Gschicht vo da Menschheid gwen (noch England 1649 und in Nordamerika 1776), dass se a Voik geng sei Monarchie gwendt und s duach a Republik dasetzt hod. As Ganze wor a wichtiga Eischnitt und hod sauvui zua Foign ghobt.

Ois an Beginn siggd ma oigmoa in *Sturm auf die Bastille* am 14. Juli 1789 o. In easchtn revolutionean Akt hods scho am 17. Juni mit da Einberuafung vo da Nationalvasammlung gem. Des wors easchte Moi, dass se de Leidl nimma ois Untatana vo am Kini vastandn hom, sundan dass sa si sejm ois oa Voik gseng ham.

Ogfanga hod ois no ganz friedli und de Leidl hom endle meara Rechde kriagt, de wo scho lang iwafällig gwen san, wia as Mitbestimmungsrechd oda de persenliche Gleichheid und Pressefreiheid. Awa dann is a Gruppm, Jakobiner gnennt, an de Machd kemma, de wo eha a radikale Wersion vo da Revolution bevoazugt ham. Des hot dann a wohre Terrorherrschaft zua foige ghobt, in dea de Leidl nachananda auf de Gulliotine (de wo nua desweng dafundn woan is) gschickt woan san. Am End hom de Ibetäda owa sejm dro glaam miassn, und da Napoleon hods Ruada iwanumma, wos as End vo dera Revolution gwen is.

## Literatua

* Hannah Arendt: *Über die Revolution* („On Revolution“). Piper, Minga 2000, ISBN 3-492-21746-X.

## Im Netz

* http://www.republique.de/ – Fundgruam
Australien

**Australien** is da gresste Stoot vom australischn Kontinent. Ea is da flächnmäßi sechstgreßte Stoot vu da Eadn. Australien liegt auf da Sidhoibkugl noadwestli vo Neiseeland. Zum Stoot Australien ghern nem da Hauptlandmassn vom Kontinent aa Tasmanien und andare kloane vorglogate Insln. Dazua aa no Insln, de wo weida wegga lieng, wia z. B. de Norfolkinsl, de Kokosinsln und de Weihnochtsinsl.

## Gschicht
De Aboriginals hom scho seit mindestens 50.000 bis 60.000 Joar aufm Kontinent glebt.

De easchte Entdeckung durch an Eiropäa is vo 1292 bekannt. Da Marco Polo hod vo am reichn Land sidle vo Java vazejt.

Ois gsichat guit oba eascht de Entdeckung vo da Kap-York-Hoibinsl duachn Hollända Willem Jansz anno 1606.

## Bevejkarung
Ebba 70 % vo da Bevejkarung stamma vo Eiropäern ob, 20 % vo Asiatn. 2,4 % vo da Bevejkarung bezeichna si sejm ois zmindast teiweis vo indigena Obstammung.

## Bundesstoot

## Städt
Es gibt acht Stadte im Australien mit üba 500.000 Eihwohna; Sydney, Melbourne, Brisbane, Perth, Adelaide, Newcastle, Canberra und da Gold Coast.

## Beleg


## Literatua
* Albrecht Hagemann: *Kleine Geschichte Australiens.* C. H. Beck, Minga 2004, ISBN 3-406-51101-5
* Robert Hughes: *Australien. Die Besiedelung des Fünften Kontinents.* Droemer Knaur, Minga 1992, ISBN 3-426-04866-3
* Stuart Macintyre, *A Concise History of Australia*, Cambridge University Press 2004, ISBN 0-521-60101-0

## Im Netz
Standarddeitsch

**Standarddeitsch**, aa **Hochdeitsch** oda **Schriftsproch**, **noihochdeitsche Schriftsprouche**, san de kodifiziatn Sprochvarietetn vom Deitschn, wo in Woatschotz, Aussproch, Grammatik und Orthografie festgschriem san. De Bayern song dazua a Preißisch.

Da Begriff *Standarddeitsch* is owa deshoib problematisch, weis im deitschn Sprochgebiet koa legitimiate Instanz gibt, de wo Standards im Sinn vo Regln fia Grammatik und Aussproch festleng kennt. Des Schweiza Standarddeitsch untascheidd si beispuisweis vom Östareichischn Standarddeitsch.

De standarddeitschn Varietetn san Ausgleichssprochn af plurizentrischa Grundlog. A Deitsch, wo mid oin Weatan und Wendunga iwaroi identisch is, gibts ned.

## Schau aa

* Boarische Sproch
* Deitsche Sproch

## Literatua

* 
* Werner Besch: *Die Entstehung der deutschen Schriftsprache.* Westdeutscher Verlag, Opladen 1987, ISBN 978-3-531-07290-6.
* Werner Besch: *Die Rolle Luthers in der deutschen Sprachgeschichte.* Carl Winter, Heidelberg 1999, ISBN 978-3-8253-0881-0.
* Ruth Brons-Albert: *Gesprochenes Standarddeutsch. Telefondialoge.* Stauffenburg (Studien zur deutschen Grammatik 18), Tübingen 1984, ISBN 978-3-86057-408-9.
* Christa Dürscheid und Martin Businger (Hrsg.): *Schweizer Standarddeutsch. Beiträge zur Varietätenlinguistik.* Gunter Narr, Tübingen 2006, ISBN 978-3-8233-6225-8.
* Alfred Lameli: *Standard und Substandard. Regionalismen im diachronen Längsschnitt.* Franz Steiner, Stuttgart 2004, ISBN 978-3-515-08558-8.

## Im Netz
* Artikel zan Schweiza Standarddeitsch aus da *NZZ* vom 16. Jenna 2007.

## Beleg
Monarchie

De **Monarchie** is a Regierungsform, de wo in de moastn Ländan nimma existiat. As bsundas schlechde Oart vo da Monarchie is de Diktatua.

Bei da Monarchie steht a adliga Herrscher mit unumschränkta Machd an da Schbitzn vo am Staat, de wo eahm vo God seywa gehm woan is (Godgnadntum gnennt). De oane Foam is de Eab-, de ondane de Woimonarchie; bei da Easchtan geht de Kini- oda Kaisawiadn vom Vater auf'n Buam üwa, bei da andan wead da Herrscha vom Voik oda vo andane Adlige g'weyt.

An easchtn Äaga ham de Monachen bei da Franzesische Revolution kriagt, wos nausgschmissn woan san. In Deitschland gibts seit'm End vom Easchtn Wödkriag koane Kini und Kaisa mea und seit am End vom Zwoatn Wödkriag koane Diktatur mea.

Heit gibts de Monachie fost nua no in Foam vo da Konstitutioneyn Monachie, des hoaßt, da Kini stehd am Parlament voa, hat awa koane bsundanen Rechde meah.

## Monachie in Bayern

In Bayern is de Monachie mit da Familie vo de *Widdlsbocha* (Wittelsbacher) eng vabundn, de seid am 1180a Joar de Herzöge vo Bayern gwen san; oiso üba 800 Joar Bayern regierd hom. Erscht mid am valorna Griag gega de Preißn im 1866a Joar is bergob gonga. Noch am Joar hom de Preißn de Bayern militärisch kontrolliad. 1871 hot dann ano da ''Kini'' am Preißnkini de "Kaisawiad" odrong miaßn. So hom `s as Zwoate Deitsche Reich grindn kina und Bayern wor neama souverän, sondan a Teil vom Deitschn Reich. Am End vom Easchtn Wödkriag (1914-1918), den de Preißn ogführt hom, woidn vui Bayern nimma lenga mit eana weidamocha und so san de Soze aufkema, hom im Novemba 1918 an Ludwig III. von Bayern, da*Millibauer*, vajongd und de Republik ausgruafa. Abdankt hot da *Millibauer* oba ned.

In Bayern gibts oiso offiziell koa Monachie mear. Da heitige Tronfoiga war da Prinz Franz vo Bayern und noch eam sei Bruada Prinz Max vo Bayern. Wei dea a koan Sohn ned hod, weards dann noch eam sei Vetta Prinz Ludwig Karl vo Bayern wern und noch eam sei Sohn, Prinz Luitpold vo Bayern, da Bierbraua (König Ludwig Schlossbrauerei Kaltenberg).
Leichtathletik

**Leichtathletik** is a Spoatoat, de nem om Schwimma ois Olympische Keanspoatoat gseng wead. Heitz'dog wean do voa oim af da Tartanboh de Wettkämpf gmochd, wo ma friaha voa oim af Oschnbohna gspoatld hod.

Leichtathletik bstähd aus drei Bereiche. Oana is da Sprung, da zwoate is da Laff, dea wiedarum in Sprint-, Middl- und Longstreckn eihteid wead. Da dritte Bereich is da Wuaf.
De beriahmdasde Laffstreckn in da Leichtathletik san de 100m (hundad Meta).
Owa's gibd aa no gonz vui ondare Streckn, wia z.&nbsp;B. mid Hindanissn oda owa aa Geha, wobei ma da aa draf ochtn muass, doss ma des ned mid Nordic Walking vawexld, wei des hod scho glei goa nix mid Leichtathletik z doa.

De offiziejn flochn Streckn ba Wejdmoastaschoftn san:

* 100 Meta
* 200 Meta
* 400 Meta
* 800 Meta
* Tausndfimfhundad Meta
* Fimftausnd Meta
* Zehntausnd Meta
* Marathon (zwoaraviazgtausndoahundadfimfaneinzg Meta)

De Eihteiung in Kuaz-/Middl- und Longstreckn eafoigd so: Bis z' 400 Meta is's a Sprint, bis za de 1500 Meta is's a Middlstreckn, und ois, wos länga is, is a Longstreckn.

Mid Hüadn ko ma foingde Streckn laffa:

* 100 Meta (fia de Weibsbuida) / 110 Meta (Mannsbuida)
* 400 Meta

Im Bereich van Sprung gibd's aa do via vaschiedne Oatn: An Weid-, Hoch-, Drei- und no an Stobhochsprung.
Gschicht

**Gschicht** (dt.: **Geschichte**) is im weidan Sinn ois wos gscheng is. Im engan Sinn is Gschicht de Entwicklung vo da Menschheit. Desweng redd ma aa vo Menschheitsgschicht im Untaschied za da Natuagschicht. Foascha, wo se mid da Gschichtswissnschoft bschefding, nennd ma Historika.

Ma untascheidd do groub fia Epochn vo da Menschheitsgschicht:

De easchte Epochn nennd ma Voagschicht und moand domid de Zeit zwischn Entstähung vo da Rass van Homo Sapiens Sapiens uma 100.000 v.&nbsp;Kr. bis zu de easchtn Hochkuituan uma 3000 v.&nbsp;Kr.

De zwoate Epochn hoassd Antike und de gehd vo uma 3000 v.&nbsp;Kr. bis uma 600 n.&nbsp;Kr.

Draf foigd in Eiropa as Middloita bis uma 1500 n.&nbsp;Kr.

Und seit dea Zeid sprichd ma vo da Neizeid.

## Schau aa

* 

## Im Netz

* Gschicht Online E-Learn-Plottfoam vo da Uni Wean